དུས་བསྲིངས་བརྙན་ཕབ་བརྩམས་ཆོསརྨ་རྒྱལ་སྦོམ་རནི།བོད་ཀྱི་གཞོན་སྐྱེས་པར་ལེན་པ་སྟག་སེང་རྡོ་རྗེས་ལོ་ངོ་གཉིས་དང་དུས་ཚིགས་བརྒྱད་ཀྱི་རིང་དཀའ་བ་ཁྱད་བསད་དང་བརྩོན་པ་རྒྱུན་འཁྱོངས་ཀྱི་འབྲས་བུ་སྟེ།མཚོ་བོད་མཐོ་སྒང་དང་ཁྱད་པར་དུ་རྨ་ཆེན་གངས་རི་བརྗོད་བྱ་བྱས་པའི་སྐར་མ་བདུན་ཅན་གྱི་བོད་ཀྱི་ཆེས་ཐོག་མའི་དུས་བསྲིངས་བརྙན་ཕབ་བརྩམས་ཆོས་ཤིག་ཡིན།བརྩམས་ཆོས་འདིར་བོད་ཀྱི་ཐུན་མོང་མ་ཡིན་པའི་དྭངས་གཙང་གི་རི་ཆུ་ནགས་གསུམ།ཉི་ཟླའི་འཆར་ནུབ།ངོ་མཚར་སྤྲིན་གྱི་འདུ་འགོད་སོགས་དང་།གནས་རི་གྲགས་ཅན་ཤར་གྱི་རྨ་རྒྱལ་སྦོམ་རའི་རྒྱང་ཉེ་འགྲམ་གསུམ་གྱི་སྣང་བསྙན་གསལ་བོར་ཕབས་ཡོད་ཅིང་།པར་པ་ཁོང་གིས་རང་བྱུང་ཁོར་ཡུག་དང་རང་ས་རང་ཡུལ་ལ་བཅང་པའི་བརྩེ་སེམས་དང་།ཁོའི་སྒྱུ་རྩལ་གྱི་ལས་དོན་ལ་ཐུགས་ཁུར་དང་རྒྱབ་སྐྱོར་གནང་མཁན་ཚོར་དྲི་མེད་ཁ་དར་ཡུག་གཅིག་གི་ཚབ་ཏུ་ཕུལ་བ་ལགས་སོ།།